അഫ്ഗാനില് താലിബാന്റെ നരനായാട്ട്, കഴുത്തറുത്ത് കൊലപ്പെടുത്തിയത് 14 പേരെ കാബൂള്: യു.എസ് സേന അഫ്ഗാന് വിട്ടതോടെ അഫ്ഗാനിസ്ഥാന് പൂര്ണമായും താലിബാന്റെ അധീനതയിലായി. അഫ്ഗാനിസ്ഥാനിലെ ദായ്കുണ്ടി പ്രവിശ്യയിലെ ഖദിര് ജില്ലയില് ഹസാര സമുദായത്തില്പ്പെട്ട 14 പേരെ കൊലപ്പെടുത്തി താലിബാന്. കൊല്ലപ്പെട്ടവരില് മുന് അഫ്ഗാന് സര്ക്കാരിന്റെ സേനയിലെ സൈനികരും ഉള്പ്പെടുന്നു. ഇവരെ കഴുത്തറുത്താണ് കൊലപ്പെടുത്തിയതെന്നാണ് പുറത്തുവരുന്ന റിപ്പോര്ട്ടുകള് സൂചിപ്പിക്കുന്നത്. ഹസാരെ സമൂഹത്തിലെ ജനങ്ങള്ക്ക് നേരെയാണ് ആക്രമണമുണ്ടായത്. ഇവരില് നിരവധി പേര്ക്ക് പരിക്ക് പറ്റിയതായും റിപ്പോര്ട്ടുണ്ട്. അഫ്ഗാനിസ്ഥാനിലെ മൂന്നാമത്തെ വലിയ വംശീയ വിഭാഗമാണ് ഹസാരെ സമൂഹം. വളരെക്കാലമായി വിവേചനവും പീഡനവും അനുഭവിക്കുന്ന സമൂഹമാണ് ഹസാരെ. താലിബാന് ഭരണത്തിന്റെ ഭയപ്പെടുത്തുന്ന പുതിയ മുഖമാണ് ഇപ്പോള് അഫ്ഗാന് സമൂഹത്തിനു മുന്നില് തെളിഞ്ഞിരിക്കുന്നത്. അതേസമയം, അമേരിക്ക അഫ്ഗാനില് നിന്നും പിന്മാറി മണിക്കൂറുകള്ക്കകം ഒരു യുഎസ് ബ്ലാക്ക് ഹോക്ക് ഹെലികോപ്റ്റര് ഭീകരര് പറത്തുന്ന വീഡിയോ പുറത്ത് വന്നു. പറക്കുന്ന ഹെലികോപ്റ്ററില് തൂങ്ങിയാടുന്ന ശരീരമാണ് പ്രചരിക്കുന്ന വിഡിയോയിലുള്ളത്. പ്രചരിക്കുന്ന വിഡിയോയിലുള്ളത് മൃതദേഹമാണോ എന്ന കാര്യത്തില് വ്യക്തത വന്നിട്ടില്ല. ഹെലികോപ്റ്ററില് നിന്ന് റോപ്പിലൂടെ താഴേക്ക് ഒരാള് ഇറങ്ങുന്നതാണോ അതോ മൃതദേഹമാണോ എന്നും സമൂഹമാധ്യമങ്ങളില് ചര്ച്ച നടക്കുന്നുണ്ട്. Tags afgan Tlaiban Sfganistan shortlink